วิทยาลัยนิเทศศาสตร์ มหาวิทยาลัยรังสิต

วิทยาลัยนิเทศศาสตร์ มหาวิทยาลัยรังสิต เป็นคณะวิชาในสาขาสื่อสารมวลชน ของมหาวิทยาลัยรังสิต

ประวัติ 
วิทยาลัยนิเทศศาสตร์ มหาวิทยาลัยรังสิต ก่อตั้งขึ้นเมื่อ ปีการศึกษา 2531 ตั้งแต่ครั้งยังเป็น วิทยาลัยรังสิต หลังจากที่ สำนักงานคณะกรรมการการอุดมศึกษา (ทบวงมหาวิทยาลัย ในขณะนั้น) ได้อนุญาตให้เปิดสอนใน 2 สาขาวิชา คือ สาขาวิชาวิทยุกระจายเสียงและวิทยุโทรทัศน์ และ สาขาวิชาสารนิเทศ โดยได้รับโอนนักศึกษาสาขาวิชาการสื่อสารการแสดง ของคณะศิลปศาสตร์ ร่วมกับการรับโอนนักศึกษาจากคณะต่างๆ เช่น คณะศิลปกรรม (คณะศิลปะและการออกแบบ ในปัจจุบัน) ที่สมัครใจเข้าศึกษาใน 2 สาขาวิชาดังกล่าว โดยในปีนั้น มีอาจารย์ประจำ 4 ท่าน และนักศึกษาประมาณ 100 คน จากนั้นในปีการศึกษา 2534 เปิดสาขาวิชาการประชาสัมพันธ์ และในปีการศึกษา 2535 เปิดสาขาวิชาการโฆษณา และสาขาวิชาการหนังสือพิมพ์ (ต่อมาเปลี่ยนชื่อเป็นสาขาวารสารศาสตร์)

โดยมีวิธีการรับนักศึกษาแบ่งเป็น 2 รูปแบบ คือ นักศึกษาที่ผ่านการสอบคัดเลือกจากทบวงมหาวิทยาลัย (สอบเอ็นทรานซ์) ส่วนหนึ่ง และมาจากที่วิทยาลัยรับสมัครเองอีกส่วนหนึ่ง ต่อมา ได้เปิดสอนเพิ่มขึ้นอีกเป็น 6 สาขาวิชา จากนั้น ในปีการศึกษา 2541 สาขาวิชาการจัดการสารสนเทศ (เดิมคือ สาขาวิชาสารนิเทศ) ได้โอนย้ายไปสังกัดคณะเทคโนโลยีสารสนเทศ ต่อมา ในปีการศึกษา 2542 คณะได้เปิดสอนหลักสูตรนิเทศศาสตรมหาบัณฑิตเป็นครั้งแรก ในสาขาวิชานิเทศศาสตร์ และในปีการศึกษา 2545 คณะได้เปิดสอนหลักสูตรนิเทศศาสตร์บัณฑิต หลักสูตรนานาชาติ นอกจากนั้น เมื่อไม่นานมานี้ คณะได้เปิดสอนหลักสูตรนิเทศศาสตร์ดุษฎีบัณฑิตด้วย

หลักสูตร 
ปัจจุบัน วิทยาลัยนิเทศศาสตร์ มหาวิทยาลัยรังสิต เปิดการเรียนการสอนในระดับปริญญาตรี ปริญญาโท และปริญญาเอก ดังนี้

 นิเทศศาสตรบัณฑิต จำนวน 10 หลักสูตร
 สาขาวิชาวิทยุโทรทัศน์มัลติแพลตฟอร์ม
 สาขาวิชาการประชาสัมพันธ์และสื่อสารองค์กร
 สาขาวิชาการโฆษณาและสื่อสร้างสรรค์
 สาขาวิชาการภาพยนตร์ดิจิทัล
 สาขาวิชาการสื่อสารการแสดง
 สาขาวิชาการสื่อสารการตลาดดิจิทัลและแบรนดิ้ง
 สาขาวิชามัลติมีเดีย
 สาขาวิชานิเทศศาสตร์การกีฬา
 สาขาวิชาการเขียนบทการกำกับภาพยนตร์และโทรทัศน์
 สาขาวิชาสร้างสรรค์คอนเทนต์ดิจิทัล
 นิเทศศาสตรมหาบัณฑิต จำนวน 2 หลักสูตร
 สาขาวิชานิเทศศาสตร์
 สาขาวิชาการเขียนบทการกำกับภาพยนตร์และโทรทัศน์
 'ปรัชญาดุษฎีบัณฑิต จำนวน 1 หลักสูตร
 สาขาวิชานิเทศศาสตร์

คณะกรรมการบริหาร 

 คณบดี
 รองศาสตราจารย์ กฤษณ์ ทองเลิศ
 รองคณบดี
 ผู้ช่วยศาสตราจารย์ ธิราภรณ์ กลิ่นสุคนธ์ (ฝ่ายบริหาร)
 อาจารย์ อรรถญา พิกุลพารุ่งโรจน์ (ฝ่ายวิชาการและวิจัย)
 อาจารย์ วรวุฒิ อ่อนน้วม (ฝ่ายกิจการนักศึกษา)
 ผู้ช่วยศาสตราจารย์ ดร.ดวงทิพย์ เจริญรุกข์ เผื่อนโชติ (ฝ่ายวิเทศสัมพันธ์)

 หัวหน้าหลักสูตร
 ผู้ช่วยศาสตราจารย์ ดร.ดวงทิพย์ เจริญรุกข์ เผื่อนโชติ (หัวหน้าหลักสูตรนิเทศศาสตร์บัณฑิตนานาชาติ)
 ผู้ช่วยศาสตราจารย์ ดร.ลักษณา คล้ายแก้ว (หัวหน้าหลักสูตรนิเทศศาสตร์มหาบัณฑิต) การสื่อสารมวลชน
 ผู้ช่วยศาสตราจารย์ ดร.ฉลองรัฐ เฌอมาลย์ชลมารค (หัวหน้าหลักสูตรนิเทศศาสตร์มหาบัณฑิต) การเขียนบทและกำกับภาพยนตร์โทรทัศน์
 รองศาสตราจารย์ ดร.กฤษณ์ ทองเลิศ (หัวหน้าหลักสูตรนิเทศศาสตร์ดุษฎีบัณฑิต) นิเทศศาสตร์องค์รวม
 หัวหน้าสาขาวิชานิเทศศาสตร์บัณฑิต 
 ดร.ษิธู ประมวญ  (วิทยุกระจายเสียงและวิทยุโทรทัศน์)
 ผู้ช่วยศาสตราจารย์ ดร.สรพงษ์ วงศ์ธีระธรณ์ (การประชาสัมพันธ์)
 อาจารย์ ณัฐศรชัย พรเอี่ยม  (การโฆษณา)
 ผู้ช่วยศาสตราจารย์ ดร. บุปผา บุญสมสุข (วารสารศาสตร์ดิจิทัล)
 อาจารย์ วาจวิมล เดชเกตุ (การภาพยนตร์และวีดิทัศน์)
 อาจารย์ ศศโสฬส จิตรวานิชกุล (สื่อสารการแสดง)
 ผู้ช่วยศาสตราจารย์ ดร. พิทักษ์ ชูมงคล (สื่อสารการตลาด)
 ผู้ช่วยศาสตราจารย์ ดร. สำราญ แสงเดือนฉาย (มัลติมีเดีย)
 อาจารย์ นฤนาถ ไกรนรา (นิเทศศาสตร์การกีฬา)
 อาจารย์ รพีพิมล ไชยเสนาะ (การเขียนบทและกำกับภาพยนตร์โทรทัศน์)

อ้างอิง

แหล่งข้อมูลอื่น 
 คณะนิเทศศาสตร์ มหาวิทยาลัยรังสิต

รังสิต
นิเทศศาสตร์